Joniškis

Joniškis on kaupunki Liettuassa. Joniškisin kaupunkia ympäröi Joniškisin maalaiskunta, joka myös käsitellään tässä artikkelissa.

Ymmärrä
Noin 15 tuhannen hengen kaupunki sijaitsee Liettuan pohjoisrajalla muinaisen Semi-Gallian (Ziemgala) alueella. Kaupunki on tunnettu Liettuassa kirkostaan, myllystään, lihatuotteistaan sekä synagooga-kompleksistaan, jonka toinen synagoga tosin romahti noin vuosi sitten. Maalaiskunnan alueella sijaitsee Žagaren kylä, jossa sijaitsee palatsi pidetään vuosittain kuuluisat kirsikkajuhlat.

Kaupunki sijaitsee alueella, joka on laakeaa kuin Pohjanmaa. Täten seutu on pääosin viljelysmaata, ja neuvostoaikoina maalaiskunnassa toimikin useita kolhooseja.

Tallinnasta
Suomesta Joniskisiin pääset parhaiten autolla, kun aluksi menet lautalla Tallinnaan, ja sen jälkeen suuntaat Via Balticaa Riikaan, josta matka jatkuu Jelgavan kautta Siauliaihin päin. Joniskis on ensimmäinen kaupunki Liettuan puolella rajaa.

Riikan lentokentältä
Riikasta pääsee Joniskisiin myös linja-autolla. Lentokentältä operoi suora päivittäinen vuoro kello 15:25, ja tämän kyydin hinnaksi tulee 18 litaa - lisätietoja voit katsoa Liettuan linja-autovuorojen aikatauluhakemistosta täältä. Toinen vaihtoehto on vuokrata auto. Tällöin ajaminen Joniškisiin tapahtuu suuntaamalla Jelgavaan päin, jota ennen jättikokoisesta liikenneympyrästä käännytään Siauliaihin.

Kaunasista
Kaunasista voit joko vuokrata auton tai tulla bussilla. Autolla, sinun tulee aluksi suunnata Siauliaihin, jonne pääset joko Panevezysin, Kedainiain tai Kryzkalnisin kautta. Kahdessa ensimmäisessä tapauksessa, voit myös valita maisemareitin Pakruojisin kautta (kaupunki on kuuluisa mm. oluestaan), tai sitten kääntyä noin 10 kilometriä ennen Siauliaita Joniskisin oikotielle - jos siis et halua nähdä tätä isompaa kaupunkia matkallla. Linja-autot Joniskisiin lähtevät Kaunasin linja-autoasemalta klo 06:40 ja 15:20. Lisäksi on olemassa keskipäivän vuoro, jota ei aikatauluissa ole. Hintaa matkalle tulee noin 45 litaa, ja kestoa lähes 4 tuntia. Junavuoroa suoraan Joniskisiin ei ole, mutta voit matkata Siauliaihin asti myös raiteitse. Tällöin joudut vaihtamaan junaa Kaisiadorysin kaupungissa. Hintaa koko matkalle tulee noin 35 litaa, ja kestoa 2 tuntia. Siauliaista voit jatkaa eteenpäin bussilla.

Vilnasta
Vilnasta vaihtoehtoina ovat joko suora junayhteys Siauliaihin, vuokra-auto tai linja-auto. Vuokra-autolla, paras reitti on Vilna-Panevezys-Pakruojis-Joniskis. Linja-autoja kulkee kaksi kertaa päivässä, 08:25 ja 16:30 - nämä vuorot kestävät 4-5 tuntia. Junayhteys Siauliaihin on noin 2,5 tuntia kestävä ja 35 litan uhraus. Vuoroja on kolme, 6:45, 9:30 ja 17:30 (voimassa 30.05.2010 alkaen).

Siauliaista
Siauliaista pääsee hyvin bussilla Joniskisiin. Matka maksaa noin kymmenen litaa, ja kestää alle tunnin. Kun valitset vuoron Joniskisiin, älä missään nimessä ota vuoroa, joka kulkee Pakruojisin kautta - tämä on kuin ajaisit Helsingistä Hyvinkään kautta Espooseen.

Liiku
Joniskisin keskustan kierrät nopeasti kävellen. Jos haluat nähdä keskustan ulkopuolisia nähtävyyksiä, voit ottaa taksin kirkon vierestä tai ajaa omalla autollasi.

Näe

 * Ensimmäinen kirkko tälle paikalle rakennettiin 1526, mutta nykyisen ulkoasunsa rakennus sai 1901. Erittäin nätti rakennus sisältä ja ulkoa. Linkissä lista ja kuvat kaikista Joniskisin kirkoista.
 * 
 * 

Partisaanien muistomerkki

Joniskisin Synagoogat

käy elokuvissa
Joniskisissa toimii elokuvateatteri

Vietä aikaa maaseudun rauhassa
Maaseutumatkailu on Liettuassa suosittua, ja JoniŠkisin läheisyydessä on muutama hyvä kohde maaseuturelaksaatioon. Muistathan ottaa astmalääkkeet, sillä maaseutu ei ole täällä kuollut, vaan täydessä käytössä.

Metsästä tai ratsasta
Kaupungin laidalla toimii metsäpeuratila, joka järjestää metsästysretkiä. Jokainen kunnon ympäristöaktivisti tietää, että luonnonmukaisen turkin saa vain kasvattamalla, tai tappamalla itse sen eläimen. Eipä ainakaan joutunut kitumaan häkissä. Innostuneita latistetaan nyt sen verran, että metsästämään pääsee tilalla maksua vastaan ainoastaan fasaaneja: noin 7500 litan hintaan saat järjestetyn metsästysretken, 150 fasaania tauluksi sekä ateriat.

Samalla tilalla voitte myös kalastaa karppeja tai ratsastaa hevosella. Ratsastaminen maksaa 50 ltl per 45 minuuttia ja kalastaminen 30 ltl/kilo (varoitus - karpit ovat painavia), plus vapavuokra 15 ltl/h.

Osta
Joniskisissa on kaksi suurempaa kauppaa Maxima ja Norfa. Molemmat liikkeet vastaavat valikoimaltaan noin K-Supermarketia. Maxima sijaitsee noin 300 metriä kirkolta itään, ja Norfa linja-autoasemaa vastapäätä.

Joniskisin kauppahalli sijaitsee kaupungintalolta noin. 200 metriä länteen. Täällä myydään pääosin lihaa, mutta löydät myös kebappilan sekä keksejä myyvän liikkeen.

Joniskisin tori sijaitsee kaupungin hautausmaan takana. Täältä saat lauantaisin ja sunnuntaisin hyvin edullisesti vaatteita, ruokaa ja vaikka kalastustarvikkeita.

Syö

 * Kirkon etelänpuoleisen aukion laidalla, hotellia vastapäätä, sijaitseva erittäin edullinen ravintola. Ruoka on maittavaa ja olutkin halpaa.

Hotellit

 * Joniskis-Siauliai -tien varrella oleva motelli, ravintola, museo ja eläviä karhuja. Motellissa vain 3 huonetta.


 * Hotelli ja ravintola Joniskisin kaupungin ulkopuolella, ohitustien varrella. Nätti piha ja rakennus. Omistajilla tarjota monenlaista ohjelmaa lisämaksusta.


 * Majatalo Joniskisin keskustassa on edullinen, eikä paikka voisi olla parempi. Aamiainen ei sisälly hintaan, mutta voit tilata sen erikseen tiskiltä alle 10 litan hintaan. Linkki vie Joniskisin majoitusvaihtoehtoja sisältävään PDF-tiedostoon. Majatalossa on myös pingismuseo.

Maaseutumatkailu

 * Järven rannalla sijaitseva juhlatila, jossa voit niin rentoutua kuin juhlia. Mahdollisuus majoittaa jopa 40 henkilöä.
 * Hyvin suosittu juhlapaikkana, ja varaukset tulee tehdä hyvissä ajoin etukäteen. Täältä saat kuitenkin majoituksen jopa 20 hengelle, saunan, uima-altaan ja japanilaistyylisen kylpysaavin suomalaisittain halvalla hinnalla. Ruokaa saat laittaa itse ja tarveaineet ja nesteet voit raahata Joniskisista. Pitopalvelun tarvittaessa voit pyytää keskustan ravintoloista.

Pysy turvassa
Joniskisissa ei ole päivisin mitenkään vaarallista, mutta pimeän aikaan nuorisojengejä kannattaa välttää.

Pysy terveenä
Joniskisin sairaala sijaitsee keskustan ulkopuolella osoitteessa Pašvitinio g. 21. Sairaalan ohitse menevää tietä pääset Pasvalysiin. Sairaalan ensiavun puhelinnumero on +370 426 514 34. Sairaalassa voi olla henkilöitä, jotka puhuvat muutaman sanan englantia, mutta jos tiedät ongelmasi latinankielisen (tai venäjänkielisen) nimen, tästä on huomattavasti apua.

Jatka matkaa
Jatkaessasi Joniskisista etelään, päädyt Ristikukkulalle ja lopulta Siauliaihin. Jos lähdet ajamaan itään menevää tietä sairaalan ohitse, pääset lopulta Pakruojisin kaupunkiin, joka on tunnettu oluestaan ja erityisesti kartanonsa sillasta. Luoteeseen ajaessasi päädyt lopulta Zagaren muinaiseen linnakaupunkiin, jossa järjestetään vuosittain kirsikkafestivaalit sekä jossa voit nähdä myös vanhan palatsin.